Številka: 100-33/2021/3

Datum: 25. 5. 2021

Na podlagi 3. točke 1. odstavka 68. člena in 7. odstavka 57. člena Zakona o javnih uslužbencih (Uradni list RS, št.  št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E in [40/12](http://www.uradni-list.si/1/objava.jsp?sop=2012-01-1700) – ZUJF) in 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS in [81/19](http://www.uradni-list.si/1/objava.jsp?sop=2019-01-3722)) Urad Vlade RS za komuniciranje, Gregorčičeva 25, 1000 Ljubljana, objavlja prosto strokovno-tehnično delovno mesto za določen čas za delo na projektu Predsedovanje Republike Slovenije Svetu Evropske unije, s polnim delovnim časom in 1 (eno) mesečnim poskusnim delom:

**STROKOVNI SODELAVEC V** (šifra DM 172) v Oddelku za odnose z mediji, **za čas od predvidoma 21. 6. 2021 do 31. 3. 2022**, ki bo opravljal naslednje naloge:

* fotografiranje
* obdelava fotografij
* snemanje in neposredni prenos dogodkov v studiu in na terenu
* montaža video vsebin za vladne digitalne komunikacijske kanale in orodja predsedovanja Slovenije Svetu EU
* nalaganje in objava fotografij in video posnetkov na spletne strani in profile predsedovanja Slovenije Svetu EU.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* zaključeno srednje tehniško in drugo strokovno izobraževanje/srednja strokovna izobrazba oziroma srednje splošno izobraževanje/srednja splošna izobrazba,
* najmanj osnovna raven znanja angleškega jezika.

Delovne izkušnje niso pogoj, prednost pri izbiri pa bodo imeli kandidati z izkušnjami z video produkcijo in poznavanjem programov Adobe: Photoshop, Lightroom, Premiere Pro in After Effects.

**Prijava mora vsebovati:**

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum zaključka izobraževanja ter ustanova, na kateri je bila izobrazba pridobljena;

2. pisno izjavo o znanju angleškega jezika na osnovni ravni.

Kandidat odda prijavo na priloženem obrazcu in v njej poleg formalne izobrazbe navede tudi druga znanja in veščine, ki jih je pridobil. Zaželeno je, da prijava vsebuje tudi Europass življenjepis.

Kandidati ob prijavi predložijo svoj **portfelj video izdelkov** (vsaj 5 kratkih klipov) tako, da jih objavijo na svoji spletni strani (če jo imajo) in v prijavi navedejo povezavo/podatke za dostop, ali pa jih naložijo na WeTransfer in navedejo povezavo.

Z izbranim kandidatom bo sklenjena pogodba o zaposlitvi za **določen čas** dela na projektu Predsedovanje Republike Slovenije Svetu Evropske unije **od predvidoma 21. 6. 2021 do 31. 3. 2022, s polnim delovnim časom in 1 (eno) mesečnim poskusnim delom**. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal na strokovno-tehničnem delovnem mestu strokovni sodelavec V. Izbrani kandidat bo delo opravljal v prostorih Urada Vlade RS za komuniciranje, Gregorčičeva 25, 1000 Ljubljana oz. v drugih uradnih prostorih, kjer Urad opravlja svoje naloge. Zaposlitev se financira iz sredstev za projekt »Predsedovanje Republike Slovenije Svetu Evropske unije 2021.«

Kandidati vložijo prijavo v pisni obliki, ki jo pošljejo v zaprti ovojnici z označbo »strokovni sodelavec – DM 172«, na naslov: Urad Vlade RS za komuniciranje, Gregorčičeva 25, 1000 Ljubljana, in sicer **v roku 5 dni od objave** na Zavodu RS za zaposlovanje in na spletni strani: <https://www.gov.si/zbirke/delovna-mesta>. Za pisno obliko prijave se šteje tudi elektronska oblika, poslana na elektronski naslov: [gp.ukom@gov.si](mailto:gp.ukom@gov.si), pri čemer veljavnost prijave ni pogojena z elektronskim podpisom. V primeru elektronske prijave morajo kandidati v zadevo elektronskega sporočila vpisati »strokovni sodelavec – DM 172«.

Kandidati bodo o izbiri pisno obveščeni v osmih dneh po zaključenem postopku izbire.

Dodatne informacije o postopku daje mag. Valerija Obu, telefon: 01/478-26-26, vsak delavnik od 9.00 do 11.00 ure, o vsebini dela pa mag. Nataša Bušljeta, telefon: 01/478-26-11.

V besedilu javne objave so izrazi, zapisani v moški spolni slovnični obliki, uporabljeni kot nevtralni za moške in ženske.

Mag. Uroš Urbanija

direktor